Luanda (vroeër Loanda) is die hoofstad en grootste stad van Angola en die gelyknamige Angolese provinsie met 'n bevolking van sowat 2,5 miljoen (2018). Die stad, wat aan die Atlantiese Oseaan lê, is ook die land se belangrikste hawe. Die metropolitaanse gebied van Luanda het 'n bevolking van meer as 7,8 miljoen. Dit is die derde grootste Portugeessprekende stad in die wêreld (ná São Paulo en Rio de Janeiro, albei in Brasilië, en nog voor Lissabon en Maputo).
Koördinate: 8°50′18″S 13°14′4″O﻿ / ﻿8.83833°S 13.23444°O﻿ / -8.83833; 13.23444
113 km2 (44 vk, m,)
2 417 km2 (933 vk, m,)
22 000/km2 (57 000/vk, m,)
3 200/km2 (8 400/vk, m,)
Nasa-Satellietbeeld van Luanda
'n Uitsig op Luanda in 1883
Die stad is op 25 Januarie 1576 onder die naam São Paulo da Assunção de Loanda (letterlik: "Sint Paulus van die Hemelvaart tot Loanda") deur Portugese gestig en dien (met die uitsondering van die tydperk tussen 1640 en 1648) sedert 1627 as die administratiewe sentrum van die kolonie Angola. Daarbenewens is Luanda vanaf die jaar 1550 tot by omtrent 1850 'n belangrike sentrum vir die slawehandel, met Brasilië as die hoofbestemming.
Ontsluit van "https://af.wikipedia.org/w/index.php?title=Luanda&oldid=1983585"
Last edited on 5 Mei 2019, at 10:30